钦定古今图书集成/明伦汇编/氏族典/第276卷 > 王瓒
## 钦定古今图书集成/明伦汇编/氏族典/第276卷 > 王瓒

按《浙江通志》：“瓒字思献，永嘉人。弘治乙卯乡试第三
人，丙辰进士及第第二人。充经筵讲官，进讲举直错
枉，以讽逆瑾。瑾怒，捏旨诘责，几得祸。迁国子司业。瑾
诛，进南祭酒，改北祭酒，擢礼部侍郎。时车驾数巡幸，
储位久虚，乃疏请育宗室一人于宫中，并乞回銮，语
甚切直，持节封玉山王。世宗继统，瓒适署部事，会以”
母忧归。卒。赠礼部尚书，谥《文定》。